SPRÁVA KOMISIE EURÓPSKEMU PARLAMENTU A RADE Kvalita benzínu a motorovej nafty, ktoré sa používajú pri cestnej doprave v Európskej únii: Siedma výročná správa (Oznamovací rok 2008) /* KOM/2011/0116 v konečnom znení */





[pic] | EURÓPSKA KOMISIA | Brusel, 11.3.2011 KOM(2011) 116 v konečnom znení SPRÁVA KOMISIE EURÓPSKEMU PARLAMENTU A RADE Kvalita benzínu a motorovej nafty, ktoré sa používajú pri cestnej doprave v Európskej únii:Siedma výročná správa(Oznamovací rok 2008) SPRÁVA KOMISIE EURÓPSKEMU PARLAMENTU A RADE Kvalita benzínu a motorovej nafty, ktoré sa používajú pri cestnej doprave v Európskej únii:Siedma výročná správa (Oznamovací rok 2008) Zhrnutie Smernicou 98/70/ES[1] sa stanovujú minimálne technické špecifikácie týkajúce sa zdravia a životného prostredia pre palivá, ktoré sa majú používať vo vozidlách so zážihovými a vznetovými motormi. Vzhľadom na životné prostredie je kvalita paliva dôležitá, pretože ovplyvňuje emisie škodlivých častíc z motorov a teda aj kvalitu ovzdušia. Ovplyvňuje aj úsilie a náklady, s akými výrobcovia dosahujú požadované limitov emisií škodlivých častíc a skleníkových plynov. V smernici 2003/17/ES[2], ktorou sa mení a dopĺňa smernica 98/70/ES, sa vyžaduje ďalšie zníženie obsahu síry v benzíne a v motorovej nafte. Rok 2008 je posledný rok, počas ktorého budú palivá s obsahom síry prekračujúcim 10 ppm v súlade s touto smernicou. Nerešpektovanie špecifikácie paliva môže viesť k zvýšeniu emisií (napríklad nadmerný obsah zlúčenín kyslíka môže zvýšiť emisie NOx) a mohlo by poškodiť motor a sústavy následného spracovania výfukových plynov (napríklad nadmerný obsah síry poškodzuje katalyzátor), čo vedie k zvýšeniu emisií znečisťujúcich ovzdušie. S cieľom zabezpečiť zhodu s normami pre kvalitu palív požadovanými podľa tejto smernice sa od členských štátov vyžaduje zavedenie systémov monitorovania kvality palív. V článku 8 smernice 98/70/ES sa vyžaduje, aby Komisia každoročne uverejnila správu o kvalite palív v členských štátoch. V tejto siedmej správe Komisie sa sumarizujú údaje predložené členskými štátmi o kvalite benzínu a motorovej nafty, ako aj o objemoch predaných palív za rok 2008. Národné správy za rok 2008 predložili všetky členské štáty okrem Luxemburska, ktoré nedodalo správu ani v roku 2007. Kvalita návrhu systému monitorovania v členskom štáte, úroveň zhody s limitnými hodnotami a informácie poskytnuté v predložených správach sa ešte zlepšujú. Komisia bude aj naďalej monitorovať dodržiavanie požiadaviek ustanovených v smernici a v prípade potreby navrhne vhodné a primerané opatrenia. Ako bolo konštatované v rokoch 2006 a 2007, aj keď bezsírne palivá[3] majú čím ďalej tým väčší podiel na druhoch palív a predaji medzi členskými štátmi, nie sú zatiaľ na čerpacej stanici vždy označené. Ešte stále existujú problémy, pokiaľ ide o včasné zasielanie správ. Štrnásť členských štátov predložilo správy po uplynutí lehoty, aj keď 10 z nich predložilo svoje správy s menej ako jednomesačným oneskorením. Správy boli prijaté so sedemmesačným oneskorením od Malty, päťmesačným oneskorením od Nemecka, štvormesačným oneskorením od Spojeného kráľovstva a trojmesačným oneskorením od Španielska. Podobne ako v roku 2007, Luxembursko ani v roku 2008 správu nepredložilo. Z monitorovania kvality palív v roku 2008 vidieť, že špecifikácie benzínu a motorovej nafty ustanovené v smernici 98/70/ES sa všeobecne dodržiavali, a znova sa zistilo len niekoľko prekročení špecifikácií. V prípade benzínu hlavné parametre, pri ktorých bolo zistené prekročenie špecifikácií, boli oktánové číslo stanovené výskumnou/motorovou metódou (RON/MON)[4], tlak pár v letnom období[5] a destilácia/odparovanie pri 100/150 °C[6]. Narástol aj počet vzoriek prekračujúcich limitné hodnoty obsahu síry. V prípade motorovej nafty hlavné parametre, pri ktorých sa zistilo prekročenie špecifikácií, boli obsah síry, bod 95 % destilácie a cetánové číslo. Pretože prekročenia špecifikácií sú pomerne zriedkavé a väčšina členských štátov prijíma opatrenia s cieľom vyradiť nezodpovedajúce palivo z predaja, Komisii nie sú známe nijaké negatívne následky na emisie z vozidiel alebo fungovanie motorov, ktoré by vyplývali z týchto prekročení limitov. Komisia však vyzýva členské štáty, aby aj naďalej prijímali opatrenia na zabezpečenie úplnej zhody tak, aby sa takéto problémy v budúcnosti nevyskytovali. Podrobnosti o opatreniach prijímaných členskými štátmi, pokiaľ sú dostupné, sa uvádzajú v kapitolách podrobnej správy za rok 2008 týkajúcich sa jednotlivých štátov[7]. Komisia bude aj naďalej monitorovať dodržiavanie požiadaviek na kvalitu palív ustanovených v smernici. Nízky obsah síry pomáha pri znižovaní znečistenia ovzdušia a zavádzaní novej technológie motorov. Ako vidieť z tabuľky 1, priemerný obsah síry v roku 2008 je v porovnaní s hlásením v roku 2004 podstatne nižší. Bol to najvyšší pokles od roku 2005, keď boli v celej EÚ povinne zavedené nízkosírne palivá[8] a začali sa zavádzať bezsírne palivá. Rok 2008 je posledný rok, v ktorom budú nízkosírne palivá v súlade s touto smernicou. Preto pokles priemerného obsahu síry môže byť dôsledkom prípravy členských štátov na limit <10 ppm platný v roku 2009. Tabuľka 1: Trend priemerného obsahu síry v benzíne a v motorovej nafte za jednotlivé roky EÚ | Priemerný obsah síry, ppm | EÚ-15 | EÚ-12 | Niektoré členské štáty predložili správy neskoro; Malta, Spojené kráľovstvo a Španielsko predložili správy o viac ako 3 mesiace neskôr. Vyzývajú sa, aby podávali správy včas s cieľom zabrániť oslabeniu úsilia ostatných. Niektoré členské štáty nedosahujú dostatočný počet odobraných vzoriek pri všetkých palivách alebo neodoberajú dostatočný počet vzoriek na čerpacích staniciach (na rozdiel od skladu/rafinérie). Akékoľvek podobné odbery by sa mali vykonávať nad rámec minimálneho počtu vzoriek požadovaného na čerpacích staniciach. Pokiaľ členské štáty používajú vlastné národné systémy, mali by sa úplne opísať, aby sa overilo, či vyhovujú európskym normám. Tento opis by mal preukázať rovnocennosť systému monitorovania v oblasti štatistickej spoľahlivosti s normou EN 14274:2003. Vo väčšine prípadov monitorovania v období 2004 - 2008 to ešte vždy nebolo zaistené a malo by sa to zaistiť v budúcnosti. Ak sa používa štatistický model C normy EN 14274, členské štáty by mali predložiť jasné odôvodnenie jeho používania. Ukazuje sa, že pre niektoré členské štáty to bude vhodná príležitosť použiť namiesto toho modely A alebo B. Bezsírne palivá by sa mali jasne označovať, aby sa spotrebiteľom zabezpečila možnosť vybrať si ich. V niektorých členských štátoch sa na čerpacích staniciach obsah síry jasne neoznačuje. Toto by už nemalo byť potrebné od roku 2009, pretože sa bude vyžadovať, aby všetky palivá boli bezsírne. Vzhľadom na to, že rok 2008 je posledný rok, v ktorom by mali byť v rámci EÚ dostupné palivá s obsahom síry vyšším než 10 ppm, členské štáty mohli uvádzať údaje o predaji a o vzorkách osobitne podľa obsahu síry. Niektoré členské štáty to však neurobili. Správy členských štátov sa posudzujú podľa sezónnych období, aby sa zabezpečila porovnateľnosť v rámci celoúnijných správ. Pokiaľ sa členský štát rozhodne využiť iné sezónne obdobie ako špecifikované, príslušné informácie by sa mali poskytnúť v národnej prílohe v rámci správy o monitorovaní kvality palív. | 4. Oznamovanie v roku 2008 4.1 Kvalita a objem palív V súčasnosti celý predaj benzínu a motorovej nafty v EÚ tvoria nízkosírne a bezsírne palivá. Zo všetkého predaného benzínu bolo 55 % nízkosírneho a 45 % bezsírneho (<10 ppm). Pri všetkej predanej motorovej nafte tento pomer predstavovalo 49 % a 51 %. Rôznosť RON a obsahu síry sa pri druhoch paliva, ktoré sú k dispozícii v EÚ, v dôsledku nového povinného limitu síry <50 ppm v roku 2005 znížila. Väčšina predaja motorovej nafty v roku 2008 zahŕňala RON 95 (84 %, z toho 46 % nízkosírnej a 38 % bezsírnej); úplné podrobnosti podľa členských štátov pozri na obrázku 1 a v tabuľke v prílohe. Obrázok 1: Podiel predaja palív v EÚ za rok 2008 podľa druhu paliva (%) Predaj benzínu | 2008 | Predaj motorovej nafty | 2008 | [pic] | [pic] | Druh paliva | Druh paliva | % | 1 | Bezolovnatý benzín min. RON=91 | 0,0 % | 13 | Motorová nafta | 0,0 % | 4 | Bezolovnatý benzín min. RON=95 | 0,0 % | 5 | Bezolovnatý benzín min. RON=95 (<50 ppm S) | 49,0 % | 6 | Bezolovnatý benzín min. RON=95 (<10 ppm S) | 35,6 % | 7 | Bezolovnatý benzín 95 =<RON<98 | 0,0 % | 8 | Bezolovnatý benzín 95 =<RON<98 (<50 ppm S) | 5,1 % | 9 | Bezolovnatý benzín 95 =<RON<98 (<10 ppm S) | 2,6 % | 10 | Bezolovnatý benzín RON> = 98 | 0,0 % | 11 | Bezolovnatý benzín RON> = 98 (<50 ppm S) | 0,4 % | 12 | Bezolovnatý benzín RON> = 98 (<10 ppm S) | 4,7 % | Podobne ako v období 2001 – 2007 vykázali v roku 2008 najväčší predaj palív Francúzsko, Nemecko, Taliansko, Španielsko a Spojené kráľovstvo (obrázok 3). Takmer vo všetkých členských štátoch prevláda predaj motorovej nafty. Ale relatívny predaj benzínu a motorovej nafty sa značne odlišuje. Predaj v členských štátoch EÚ-12 zahŕňal 14,0 % celkového predaja benzínu a 15,8 % celkového predaja motorovej nafty v EÚ (významný nárast v porovnaní s 12,4 % resp. 12,6 % v roku 2007). V roku 2008 väčšina členských štátov (14) oznámila dostupnosť 2 druhov benzínových palív na svojom území, zatiaľ čo Bulharsko, Írsko a Malta oznámili predaj iba jedného druhu benzínového paliva. Rozdiel medzi druhmi spočíval najmä v rozličných oktánových úrovniach (kategória RON). Asi 16 členských štátov oznámilo v roku 2008 predaj len jedného druhu motorovej nafty. Podrobnejšie informácie sú uvedené na obrázku 4. Členské štáty nemusia úplne prejsť na bezsírne palivá až do roku 2009. Avšak v roku 2008 oznámilo 8 členských štátov predaj len bezsírnych benzínových palív a 8 členských štátov oznámilo predaj len bezsírnej motorovej nafty. V Nemecku je bezsírna motorová nafta dostupná od roku 2003 a vo Švédsku je od roku 1999 prakticky všetka motorová nafta bezsírna. Česká republika, Poľsko a Slovensko majú priemerný obsah síry pod limitmi z roku 2009 (<10 ppm), ako však vidieť na obrázku 7, nie všetky tieto štáty oznamujú 100 % dostupnosť bezsírneho paliva. Ukazuje sa teda, že v týchto krajinách sa môže uskutočňovať predaj bezsírneho paliva, aj keď nie je takto označené. Okrem toho niektoré členské štáty neposkytli dostatok informácií na posúdenie toho, či sú k dispozícii bezsírne palivá „na vhodne vyváženom zemepisnom základe“ , ako sa vyžaduje v smernici. Obrázok 2: Početnosť odberu vzoriek pri monitorovaní kvality palív v EÚ v roku 2008 (priemerný počet vzoriek na druh paliva) Priemerný počet vzoriek/druh paliva | [pic] | Benzín | Motorová nafta | Obrázok 3: Predaj palív v jednotlivých štátoch EÚ v roku 2008 podľa typu paliva (v miliónoch litrov) Predaj palív v miliónoch litrov | [pic] | Benzín spolu | Motorová nafta spolu | Obrázok 4: Počet druhov palív dostupných v jednotlivých štátoch EÚ v roku 2008 podľa typu paliva Počet dostupných druhov palív | [pic] | Počet druhov benzínu | Počet druhov motorovej nafty | Obrázok 5: Predaj nízkosírnych druhov benzínu v jednotlivých štátoch EÚ (%) v roku 2008 Predaj benzínu v jednotlivých štátoch, % | [pic] | Benzín (normál) | Benzín (<50 ppm síry) | Benzín (<10 ppm síry) | Obrázok 6: Predaj nízkosírnych druhov motorovej nafty v jednotlivých štátoch EÚ v roku 2008 (%) Predaj motorovej nafty v jednotlivých štátoch, % | [pic] | Benzín | Motorová nafta | 4.2 Súlad so smernicou 98/70/ES v roku 2008 V tabuľke 2 sa zhŕňa dodržiavanie smernice 98/70/ES členskými štátmi v roku 2008. Uvádza výsledky analýzy vzoriek podľa limitných hodnôt, ako aj dodržiavanie formátu a obsahu správ. V rokoch 2001 – 2007 niektoré členské štáty poskytli neúplné a/alebo oneskorené informácie, čo ovplyvnilo kvalitu posúdenia dodržiavania súladu. V prípade potreby bude preto Komisia spolupracovať s členskými štátmi s cieľom zlepšiť podávanie správ. Podľa článku 9a sú členské štáty zodpovedné za stanovenie pokút uplatňovaných pri porušeniach uvedenej smernice . Podrobnosti o prijatých opatreniach týkajúcich sa nesúladu s limitnými hodnotami sú v prípade ich poskytnutia uvedené v kapitolách jednotlivých krajín v podrobnej správe za rok 2008[11]. Štyri členské štáty úplne dodržali limitné hodnoty benzínu, ako aj motorovej nafty (v porovnaní so siedmimi v roku 2007). Osemnásť členských štátov poskytlo tiež úplné správy o celom rozsahu parametrov stanovených v smernici pre monitorovanie. Belgicko odoberalo podstatne viac vzoriek než iné členské štáty. Pretože toto skresľuje výsledky a skrýva trendy EÚ ako celku, belgické prekročenia limitov a vzorky boli vyradené z analýzy prekročenia špecifikácií uvedenej ďalej. Pokiaľ ide o benzín, 5 členských štátov oznámilo že všetky vzorky plne vyhovujú smernici 98/70/ES (v porovnaní s 9 v roku 2007). Hlavnými sledovanými parametrami boli opäť oktánové číslo stanovené výskumnou/motorovou metódou (RON/MON, 33 vzoriek – pokles oproti 68 v roku 2007), tlak pár v letnom období (DVPE, 101 vzoriek – nárast oproti 43 v roku 2007) a destilácia – vyparovanie pri 100/150 °C (13 vzoriek – podobný počet ako v roku 2007). Vyskytlo sa aj 34 vzoriek s obsahom síry, ktorý nezodpovedal limitným hodnotám smernice, pričom v roku 2007 ich bolo len 5. Počet aj podiel nevyhovujúcich vzoriek benzínu sa v roku 2008 v EÚ-15 zvýšil, no v EÚ-12 sa udržal relatívne nezmenený. V členských štátoch EÚ-15 sa podiel vzoriek prekračujúcich limitné hodnoty zvýšil z 1,0 % v roku 2007 na 1,6 % v roku 2008. Toto zvýšenie možno pripísať predovšetkým väčšiemu počtu vzoriek prekračujúcich limitné hodnoty tlaku pár a obsahu síry. V členských štátoch EÚ-12 sa absolútne počty vzoriek prekračujúcich limitné hodnoty v roku 2008 mierne zvýšili, ale odobralo sa viac vzoriek. V dôsledku toho sa pomerný počet vzoriek prekračujúcich limitné hodnoty znížil z približne 3,5 % v roku 2007 na 3 % v roku 2008. Došlo k veľkému zníženiu počtu vzoriek, ktoré prekračovali limitné hodnoty MON/RON, ale k zodpovedajúcemu zvýšeniu tých, ktoré prekračovali limitné hodnoty tlaku pár v letnom období. Pokiaľ ide o motorovú naftu, 11 členských štátov oznámilo že všetky vzorky vyhovujú smernici 98/70/ES (v porovnaní so 14 v roku 2007). Sledované parametre boli obsah síry (31 vzoriek), bod 95 % destilácie (23 vzoriek) a cetánové číslo (4 vzorky). V členských štátoch EÚ-15 bolo prekročenie limitných hodnôt v roku 2008 znova vyššie. Limitné hodnoty prekračovalo približne 0,3 % vzoriek, čo je najvyšší podiel, odkedy sa začalo monitorovanie, ale nižší než podiel v členských štátoch EÚ-12 ako aj podiel dosiahnutý pri benzíne. Členské štáty EÚ-12 si udržali podobnú úroveň nesplnenia limitu obsahu síry ako v rokoch 2006 a 2007. Väčší počet vzoriek však prekračoval limitné hodnoty destilácie. Podiel vzoriek prekračujúcich limitné hodnoty zostal nemenný a tesne presiahol 1 % keďže sa počet odobraných vzoriek zvýšil. Tabuľka 2: Zhrnutie súladu členských štátov so smernicou 98/70/ES za oznamovací rok 2008. Členský štát | Nesplnenie limitných hodnôt(1) (úrovne spoľahlivosti 95 %) (Nevyhovujúce vzorky / celkový počet vzoriek) | Neúplné správy (Počet nemeraných parametrov / celkový počet) | Oneskorená správa (termín do 30.6.2009) (2 | Poznámky | Benzín | Motorová nafta | Benzín | Motorová nafta | 5. ZÁVERY Kvalita paliva je dôležitá z hľadiska životného prostredia, pretože ovplyvňuje emisie škodlivých častíc z motorov a teda kvalitu ovzdušia, ako aj úsilie a náklady výrobcov pri dosahovaní požadovaných limitov emisií škodlivých častíc a skleníkových plynov. Monitorovanie kvality palív v roku 2008 ukazuje, že špecifikácie pre benzín a motorovú naftu ustanovené v smernici 98/70/ES sa všeobecne dodržiavajú a zistilo sa len veľmi málo prekročení limitov. Pretože prekročenia špecifikácií sú pomerne zriedkavé a väčšina členských štátov prijíma opatrenia s cieľom vyradiť nezodpovedajúce palivo z predaja, Komisii nie sú známe nijaké negatívne následky na emisie z vozidiel alebo fungovanie motorov, ktoré by vyplývali z týchto prekročení limitov. Komisia však vyzýva členské štáty, aby aj naďalej prijímali opatrenia na zabezpečenie úplnej zhody tak, aby sa takéto problémy v budúcnosti nevyskytovali. Komisia bude aj naďalej monitorovať dodržiavanie požiadaviek na kvalitu palív ustanovených v uvedenej smernici a v prípade potreby navrhne vhodné a primerané opatrenia. Priemerný obsah síry v roku 2008 poklesol a je v porovnaní s úrovňou oznámenou v roku 2004 podstatne nižší. Bol to najvyšší pokles od roku 2005, keď boli v celej EÚ povinne zavedené nízkosírne palivá a začali sa zavádzať bezsírne palivá. Rok 2008 je posledný rok, v ktorom budú nízkosírne palivá v súlade s touto smernicou. Preto pokles priemerného obsahu síry môže byť dôsledkom prípravy členských štátov na limit <10 ppm platný v roku 2009. V niektorých členských štátoch však bezsírne palivá ešte nie sú vždy na čerpacej stanici náležite označené. To mohlo spomaliť zavádzanie vozidiel využívajúcich technológiu vyžadujúcu bezsírne palivá pred ich povinným úplným zavedením v roku 2009. Bez označenia nemajú spotrebitelia možnosť vybrať si bezsírne palivá a je menej pravdepodobné, že použijú technológiu, ktorá si tieto palivá vyžaduje. To podrýva hodnotu dostupnosti palív spĺňajúcich toto kritérium. V dôsledku toho sa možno nerealizovali všetky možnosti ponúkané v prípade zníženia CO2 zo sektoru cestnej dopravy. Členské štáty tiež poskytli iba obmedzené údaje týkajúce sa geografickej dostupnosti bezsírnych palív; väčšina členských štátov jednoducho uviedla, že tieto palivá sú široko dostupné, ale neposkytla nijaké doplňujúce informácie na zistenie rozsahu geografickej dostupnosti. Toto by však už nemalo byť problémom v roku 2009, keď sa bezsírne palivá stanú povinnými. Systémy monitorovania kvality palív zriadené na národnej úrovni sa výrazne odlišujú a vyžadujú si ďalšie zjednocovanie, aby poskytovali transparentné a porovnateľné výsledky. Vykonávanie smernice 2003/17/ES viedlo k skvalitneniu oznamovania, pretože od členských štátov sa vyžaduje, aby podávali správy o monitorovaní v súlade s novou európskou normou EN 14274 alebo so systémami s rovnakou dôveryhodnosťou. Ak členské štáty nepodávajú správu vo formáte podľa EN 14274, musia poskytnúť odôvodnenie. PRÍLOHA: Predaj palív v EÚ v roku 2008 podľa typu paliva (v miliónoch litrov) Č. | V miliónoch litrov | Rakúsko | Belgicko | Dánsko | Fínsko | Francúzsko | Nemecko | Grécko | Írsko | Taliansko | Luxembursko | Holandsko | Portugalsko | Španielsko | Švédsko | Spoj. kráľ. | EÚ-15 | EÚ-15 | | | Druh paliva | AT | BE | DK | FI | FR | DE | EL | IE | IT | LU | NL | PT | ES | SE | Spoj. kráľ. | EÚ-15 | % | | 1 |Bezolovnatý benzín min. RON=91 |- |- |- |- |- |- |- |- |- |- |- |- |- |- |- |0 |0,0 % | |2 |Bezolovnatý benzín min. RON=91 (<50 ppm S) |- |- |- |- |- |- |- |- |- |- |- |- |- |- |- |0 |0,0 % | |3 |Bezolovnatý benzín min. RON=91 (<10 ppm S) |420 |- |488 |- |- |2,495 |- |- |- |0 |- |- |- |- |- |3,404 |3,0 % | |4 |Bezolovnatý benzín min. RON=95 |- |- |- |- |- |- |- |- |- |- |- |- |- |- |- |0 |0,0 % | |5 |Bezolovnatý benzín min. RON=95 (<50 ppm S) |20 |44 |- |- |9,841 |- |4,767 |1,533 |12,168 |- |- |- |7,553 |- |21,255 |57,181 |49,6 % | |6 |Bezolovnatý benzín min. RON=95 (<10 ppm S) |1,980 |1,461 |- |2,176 |- |24,560 |- |817 |1,850 |385 |5,426 |- |- |4,713 |- |43,367 |37,6 % | |7 |Bezolovnatý benzín 95 =<RON<98 |- |- |- |- |- |- |- |- |- |- |- |- |- |- |- |0 |0,0 % | |8 |Bezolovnatý benzín 95 =<RON<98 (<50 ppm S) |- |- |- |- |- |- |345 |- |- |- |- |1,786 |- |- |- |2,131 |1,8 % | |9 |Bezolovnatý benzín 95 =<RON<98 (<10 ppm S) |- |- |1,846 |- |- |- |- |- |- |- |- |- |- |- |1,460 |3,306 |2,9 % | |10 |Bezolovnatý benzín RON> = 98 |- |- |- |- |- |- |- |- |- |- |- |- |- |- |- |0 |0,0 % | |11 |Bezolovnatý benzín RON> = 98 (<50 ppm S) |- |2 |- |- |- |- |- |- |- |- |- |- |- |- |- |2 |0,0 % | |12 |Bezolovnatý benzín RON> = 98 (<10 ppm S) |65 |463 |7 |171 |2,484 |785 |379 |- |- |100 |142 |228 |960 |198 |- |5,982 |5,2 % | | | Benzín (normál) | 0 |0 |0 |0 |0 |0 |0 |0 |0 |0 |0 |0 |0 |0 |0 |0 |0,0 % | | | Benzín (<50 ppm síry) | 20 |46 |0 |0 |9,841 |0 |5,111 |1,533 |12,168 |0 |0 |1,786 |7,553 |0 |21,255 |59,314 |51,4 % | | | Benzín (<10 ppm síry) | 2,465 |1,923 |2,341 |2,347 |2,484 |27,840 |379 |817 |1,850 |485 |5,568 |228 |960 |4,911 |1,460 |56,059 |48,6 % | | | Benzín spolu | 2,485 |1,970 |2,341 |2,347 |12,325 |27,840 |5,490 |2,350 |14,018 |485 |5,568 |2,015 |8,513 |4,911 |22,715 |115,373 |100,0 % | | 13 | Motorová nafta |- |- |- |- |- |- |- |- |- |- |- |- |- |- |- |0 |0,0 % | |14 | Motorová nafta (<50 ppm síry) |729 |63 |- |- |38,134 |- |4,323 |2,141 |26,776 |- |- |5,675 |29,713 |- |- |107,552 |51,0 % | |15 | Motorová nafta (<10 ppm síry) |6,564 |8,518 |3,148 |2,660 |1,218 |35,789 |863 |972 |4,026 |1,922 |8,056 |48 |0 |4,837 |24,634 |103,254 |49,0 % | | | Motorová nafta spolu | 7,293 |8,581 |3,148 |2,660 |39,351 |35,789 |5,186 |3,113 |30,802 |1,922 |8,056 |5,723 |29,713 |4,837 |24,634 |210,806 |100,0 % | | | | | | | | | | | | | | | | | | | | | | Č. | V miliónoch litrov | Cyprus | Česká republika | Estónsko | Maďarsko | Lotyšsko | Litva | Malta | Poľsko | Slovensko | Slovinsko | Bulharsko | Rumunsko | EÚ-12 | EÚ-12 | | EÚ | EÚ | | | Druh paliva | CY | CZ | EE | HU | LV | LT | MT | PL | SK | SI | BG | RO | EÚ-12 | % | | EÚ | % | | 1 |Bezolovnatý benzín min. RON=91 |- |- |- |- |- |- |- |- |- |- |- |- |0 |0.0% | |0 |0,0 % | |2 |Bezolovnatý benzín min. RON=91 (<50 ppm S) |- |69 |- |- |2 |0 |- |- |- |- |- |- |71 |0.4% | |71 |0,1 % | |3 |Bezolovnatý benzín min. RON=91 (<10 ppm S) |- |0 |16 |- |- |- |- |- |- |- |- |- |16 |0.1% | |3,420 |2,6 % | |4 |Bezolovnatý benzín min. RON=95 |- |- |- |- |- |- |- |- |- |- |- |- |0 |0.0% | |0 |0,0 % | |5 |Bezolovnatý benzín min. RON=95 (<50 ppm S) |454 |- |- |- |316 |18 |82 |5,231 |137 |784 |825 |- |7,847 |45.1% | |65,028 |49,0 % | |6 |Bezolovnatý benzín min. RON=95 (<10 ppm S) |- |- |328 |2,022 |128 |687 |- |- |669 |- |- |- |3,834 |22.0% | |47,201 |35,6 % | |7 |Bezolovnatý benzín 95 =<RON<98 |- |- |- |- |- |- |- |- |- |- |- |- |0 |0.0% | |0 |0,0 % | |8 |Bezolovnatý benzín 95 =<RON<98 (<50 ppm S) |- |2,551 |- |- |- |- |15 |- |- |52 |- |2,035 |4,653 |26.8% | |6,784 |5,1 % | |9 |Bezolovnatý benzín 95 =<RON<98 (<10 ppm S) |- |0 |- |- |- |- |- |- |- |- |- |153 |153 |0.9% | |3,459 |2,6 % | |10 |Bezolovnatý benzín RON> = 98 |- |- |- |- |- |- |- |- |- |- |- |- |0 |0.0% | |0 |0,0 % | |11 |Bezolovnatý benzín RON> = 98 (<50 ppm S) |49 |- |- |- |2 |- |- |517 |3 |- |- |- |571 |3.3% | |573 |0,4 % | |12 |Bezolovnatý benzín RON> = 98 (<10 ppm S) |- |47 |46 |63 |43 |26 |- |- |19 |- |0 |- |244 |1.4% | |6,226 |4,7 % | | | Benzín (normál) | 0 |0 |0 |0 |0 |0 |0 |0 |0 |0 |0 |0 |0 |0.0% | | 0 |0,0 % | | | Benzín (<50 ppm síry) | 503 |2,619 |0 |0 |320 |18 |97 |5,748 |140 |836 |825 |2,035 |13,143 |75.6% | | 72,457 |54,6 % | | | Benzín (<10 ppm síry) | 0 |47 |391 |2,085 |171 |713 |0 |0 |687 |0 |0 |153 |4,247 |24.4% | | 60,306 |45,4 % | | | Benzín spolu | 503 |2,667 |391 |2,085 |491 |731 |97 |5,748 |827 |836 |825 |2,189 |17,390 |100.0% | | 132,763 |100,0 % | | 13 | Motorová nafta |- |- |- |- |- |- |- |- |- |- |- |- |0 |0.0% | |0 |0,0 % | |14 | Motorová nafta (<50 ppm síry) |440 |1,121 |188 |- |894 |825 |108 |181 |267 |1,526 |2,086 |4,314 |11,951 |35.1% | |119,503 |48,8 % | |15 | Motorová nafta (<10 ppm síry) |- |3,710 |383 |3,472 |68 |495 |- |12,326 |797 |- |- |834 |22,085 |64.9% | |125,338 |51,2 % | | | Motorová nafta spolu | 440 |4,831 |571 |3,472 |962 |1,320 |110 |12,507 |1,064 |1,526 |2,085 |5,148 |34,035 |100.0% | | 244,840 |100,0 % | | [1] Smernica 98/70/ES týkajúca sa kvality benzínu a naftových palív, ktorou sa mení a dopĺňa smernica Rady 93/12/EHS, Ú. v. ES L 350, 28.12.1998, s. 58. [2] Smernica Európskeho parlamentu a Rady 2003/17/ES z 3. marca 2003, ktorou sa mení a dopĺňa smernica 98/70/ES týkajúca sa kvality benzínu a naftových palív, Ú. v. EÚ L 76, 22.3.2003, s. 10. [3] Pojem „bezsírny“ alebo s „nulovým obsahom síry“ zodpovedá obsahu síry <10 ppm. [4] Oktánové číslo stanovené výskumnou metódou (RON) je kvantitatívny ukazovateľ maximálneho kompresného pomeru, pri ktorom sa benzín môže používať v motore bez toho, aby došlo k samozapaľovaniu. Samozapaľovanie vedie k nadmernej spotrebe paliva a k zvýšeniu emisií prchavých organických zlúčenín a emisií oxidu uhoľnatého. [5] Tlak pár je ukazovateľom tendencie paliva k vyparovaniu. Reguluje sa v lete, pretože teploty v tomto ročnom období môžu viesť k vysokým emisiám prchavých organických zlúčenín, ktoré sú prekurzorom prízemného ozónu. V dôsledku prekročení dôjde k zvýšeniu emisií prchavých organických zlúčenín. [6] Bod destilácie určuje podiel paliva, ktoré sa odparuje pri 100 ˚C a 150 ˚C. Ohraničuje rozsah ľahších zložiek, ktoré sa môžu primiešať do benzínu. Prekročenia limitov by mohli viesť k tvorbe parných zátok a problémom s jazdnými vlastnosťami. [7] https://circabc.europa.eu/w/browse/5e89b837-2bec-4284-b9fe-c156271268f7. [8] Pojem „nízkosírny“ zodpovedá obsahu síry <50 ppm. [9] EN 14274:2003 Automobilové palivá – Stanovenie kvality benzínu a motorovej nafty – Systém monitorovania kvality palív (FQMS). [10] https://circabc.europa.eu/w/browse/5e89b837-2bec-4284-b9fe-c156271268f7. [11] https://circabc.europa.eu/w/browse/5e89b837-2bec-4284-b9fe-c156271268f7.